b'\n_START_ARTICLE_\nConfederaci\xc3\xb3 de Pol\xc3\xb2nia i Litu\xc3\xa0nia\n_START_SECTION_\nPosteritat\n_START_PARAGRAPH_\nEl Gran Ducat de Vars\xc3\xb2via, establert per Napole\xc3\xb3 el 1807, tenia els seus or\xc3\xadgens en la Confederaci\xc3\xb3, i tamb\xc3\xa9 els moviments de renovaci\xc3\xb3 sorgits durant l\'Aixecament de gener (1863-1864) i en la d\xc3\xa8cada de 1920, com l\'intent fallit de Jozef Pilsudski per crear una federaci\xc3\xb3 liderada per Pol\xc3\xb2nia anomenada Mi\xc4\x99dzymorze ("dos mars"), que havia d\'incloure Litu\xc3\xa0nia i Ucra\xc3\xafna._NEWLINE_Actualment, la Rep\xc3\xbablica de Pol\xc3\xb2nia es considera successora de la Confederaci\xc3\xb3, mentre que la Rep\xc3\xbablica de Litu\xc3\xa0nia s\'ha distanciat de la mem\xc3\xb2ria hist\xc3\xb2rica d\'aquell estat per considerar que va ser per als lituans m\xc3\xa9s una etapa d\'imposici\xc3\xb3 que no pas de col\xc2\xb7laboraci\xc3\xb3 igualit\xc3\xa0ria.'